**Epic Games** (aikaisemmin **Epic MegaGames**) on yhdysvaltalainen pelitalo, jonka Tim Sweeney perusti Marylandissa vuonna 1991. Yhtiö on aloittanut videopelien kehittäjänä, mutta on alun jälkeen laajentanut lisensoimaan Unreal Engine -pelimoottoriaan pelikehittäjille.

Yhtiön johtava osakkeenhaltija on sen perustaja ja toimitusjohtaja Tim Sweeney. 48 prosenttia yhtiön osakkeista omistaa kiinalainen Tencent.

Historia
--------

Epic Gamesin historia juontaa juurensa vuoteen 1991, jolloin Tim Sweeney perusti **Potomac Computer Systems** -nimisen pelifirman Rockvilleen, Marylandiin, Yhdysvaltoihin. Firman ensimmäinen merkittävä peli oli ZZT. Vähitellen firma alettiin tuntea nimellä Epic MegaGames. Suuren yleisön tietouteen Epic MegaGames pääsi 1990-luvun puolivälissä, jolloin shareware koki varsinaisen buumin pelien levitystapana. Epicin tunnettuja SW-pelejä ovat mm. *Epic Pinball*, *Jill of the Jungle*, *Jazz Jackrabbit* ja *One Must Fall: 2097*.

Vuonna 1998 Epic julkaisi *Unrealin*, joka sai useita jatko-osia. Epic myös alkoi myydä lisenssillä heidän luomaansa *Unreal Engine* -pelimoottoria muille pelintekijöille. Vuonna 1999 Epic MegaGamesista tuli Epic Games.

Vuonna 2006 Epic julkaisi *Gears of Warin* Xbox 360:lle. Vuonna 2007 julkaistiin *Unreal Tournament* -sarjan jatko-osa *Unreal Tournament 3* PC:lle ja PlayStation 3:lle, Xbox 360:n versio julkaistiin hieman myöhemmin. Vuonna 2008 ilmestyi *Gears of Warin* jatko-osa, *Gears of War 2*. Nykyään Epic Games jatkaa *Gears of War* -sarjan ja heidän luomansa *Unreal Engine* -pelimoottorin kehitystä. Vuonna 2016 julkaistiin Early Access -versio Epicin tulevasta free-to-play MOBA-tyyppisestä pelistä nimeltä *Paragon*, jota kehitettiin PC:lle ja Playstation 4:lle. Vuoden 2018 keväällä Epic Games lopetti Paragonin kehittämisen, sulkien sen palvelimet 26. huhtikuuta 2018. Syyksi Epic Games ilmoitti *Paragonin* vähäisen pelaajamäärän, jonka osittain aiheutti *Fortniten* kasvava suosio.

Vuonna 2011 Epic Games alkoi kehittää peliä nimeltään *Fortnite*. Tämän pelin oli tarkoitus olla siihen aikaan synkkä selviytymispeli. Myöhemmin pelistä tuli paljon värikäämpi ja lapsille sopivampi. *Fortnite* ei kuitenkaan menestynyt, kunnes 26. syyskuuta 2017 Epic Games julkaisi siihen ilmaisen Battle Royale -pelimuodon. Pelimuoto alkoi nopeasti saamaan yleisöä, joka johti siihen että iso osa YouTuben ja Twitchin pelikanavista vaihtoi *Fortniten* pelaamiseen. Peli on saatavilla macOS:lle, Windowsille, PlayStation 4:lle ja Xbox Onelle sekä Androidille, iOS:lle ja Nintendo Switchille.

Yhtiö perusti joulukuussa 2018 Epic Games Storen pelien myyntiin ja jakeluun. Epic Games osti Easy Anti-Cheatin kehittäjän Kamun lokakuussa 2018.

Elokuussa 2020 Epic lähti kamppailuun Applea ja Googlea vastaan.
Yhtiö lisäsi Fortnite-peliin suoramaksut. Sen sijaan että pelaaja maksaisi ostoksistaan iOS App Storen tai Google Playn kautta, jotka ottavat tyypillisesti 30 % provisiota, ostoksia voi tehdä halvemmalla suoraan Epiciltä.
Tämä rikkoi mobiilisovelluskauppojen käyttöehtoja ja Fortnite poistettiin molemmista kaupoista.
Tämä oli suunniteltu teko, sillä Epic nosti samantien kanteen sekä Applea että Googlea vastaan syyttäen näitä kilpailun rajoittamisesta ja monopolin väärinkäytöstä sekä aloitti PR-kampanjan yhtiöitä vastaan.

Maaliskuussa 2021 Epic Games ilmoitti ostaneensa Tonic Games Groupin, johon kuuluu *Fall Guys: Ultimate Knockoutin* kehittäjä Mediatonic. Marraskuussa 2021 yhtiö osti Harmonixin.

Joulukuussa 2022 Yhdysvaltain kauppakomission mukaan Epic Games myöntyi maksamaan yhteensä 520 miljoonaa dollaria korvauksina. 275 miljoonaa dollaria on rangaistuksena yksityisyyden suojan rikkomisesta ja oletusasetuksien muuttamisesta. 245 miljoonaa dollaria on palautuksia ostoksista, joita asiakkaat eivät ole halunneet. Asia liittyy *Fortnite*-peliin, jolla on 400 miljoonaa käyttäjää maailmanlaajuisesti.

Pelit
-----

Yhtiön kehittämistä peleistä tunnetuimpia ovat *Unreal*-sarja, *Gears of War* -sarja sekä uusimpana *Fortnite*.

Lähteet
-------

1. ↑  Rupert Neate: Fortnite company Epic Games valued at nearly $15bn after cash boost  28.10.2018. The Guardian. Viitattu 12.3.2019.
2. ↑  Luke Kelly: Epic Games, Developer Of Fortnite, Now Valued At More Than $15 Billion  29.10.2018. Forbes. Viitattu 12.3.2019.
3. ↑  "Epic sets up shop" *IGN*.  Arkistoitu 20.10.2018. Viitattu 16.6.2020. (englanniksi)
4. ↑  Khan, Asif: Paragoner! Epic Games is Shutting Down Paragon in April *Shacknews*.  26.1.2018. Viitattu 7.7.2018. (englanniksi)
5. ↑  Schreier, Jason: After Fortnite's Massive Success, Epic Shuts Down Paragon Kotaku. Viitattu 16.6.2020. (englanniksi)
6. ↑  Horti, Samuel: Fortnite mobile: how to download Fortnite for iOS and Android *TechRadar*. Viitattu 16.6.2020. (englanniksi)
7. ↑  Saarenoja, Panu: Epic Games Store avautuu pienin askelin – tulossa ilmaisia lahjapelejä ja PlayStation-klassikko  7.12.2018. Pelaaja. Viitattu 12.3.2019. [vanhentunut linkki]
8. ↑  James Batchelor: Epic Games acquires game security and anti-cheat firm Kamu *gamesindustry.biz*.  8.10.2018. Viitattu 25.2.2022. (englanniksi)
9. ↑
10. ↑  Bankhurst, Adam: Epic Games Has Acquired Fall Guys Developer Mediatonic *IGN*. Viitattu 3.3.2021. (englanniksi)
11. ↑  Epic Games buys Rock Band developer Harmonix, who will now work on Fortnite *polygon.com*.  23.11.2021. Viitattu 24.11.2021. (englanniksi)
12. ↑  Fortnite Video Game Maker Epic Games to Pay More Than Half a Billion Dollars over FTC Allegations of Privacy Violations and Unwanted Charges *ftc.gov*.  19.12.2022. Viitattu 22.12.2022. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Epic Games**.
* Profiili MobyGamesissä (englanniksi)

*Unreal* -pelisarja

|  |  |
| --- | --- |
| Virallinen sarja | 
* Unreal
	+ Return to Na Pali
* Unreal II: The Awakening
	+ eXpanded MultiPlayer

 |
| Unreal Tournament | 
* Unreal Tournament
* Unreal Tournament 2003
* Unreal Tournament 2004
* Unreal Tournament 3

 |
| Unreal Championship | 
* Unreal Championship
* Unreal Championship 2: The Liandri Conflict

 |
| Teknologia | Unreal Engine |



|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Pelimoottorit |
| --- |
|  |
| *id Software* | 
* Doom-pelimoottori
* Quake-pelimoottori
* id Tech 2 (*Quake II*)
* id Tech 3 (*Quake III: Arena*)
* id Tech 4 (*Doom 3*)
* id Tech 5
* QuakeC
* GtkRadiant

 |
|  |
| *Epic Games* | 
* Unreal Engine
* Unreal Engine 2
* Unreal Engine 3
* Unreal Engine 4

 |
|  |
| *Crytek* | 
* CryEngine
* CryEngine 2
* CryEngine 3
* CryEngine 3.6 - 4
* CryEngine V

 |
|  |
| *Gamebase* | 
* Gamebryo
* LightSpeed

 |
|  |
| *Unity Technologies* | 
* Unity

 |
|  |
| *Digital Illusions CE* | 
* Frostbite Engine
* Frostbite 2
* Frostbite 3

 |
|  |
| *Valve Corporation* | 
* GoldSrc
* Source
* Source 2

 |
|  |
| *Bohemia Interactive Studio* | 
* Real Virtuality
* Enforce

 |
|  |
| *Sega* | 
* Hedgehog Engine
* Hedgehog Engine 2

 |
|  |
| *Capcom* | 
* MT Framework
* Panta Rhei
* RE Engine

 |
|  |
| *Media Molecule* | 
* Dreams

 |

 |